|  |
| --- |
| Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatų priedas |

**GABIŲ IR TALENTINGŲ I KURSO STUDENTŲ, KURIE PRETENDUOJA GAUTI KLAIPĖDOS MIESTO SAVIVALDYBĖS STIPENDIJAS, ATRANKOS KRITERIJAI**

1. Asmenys, įgiję išsilavinimą pagal bendrojo ugdymo programas ir pasirinkę pirmosios pakopos studijas vienoje iš Klaipėdos aukštųjų mokyklų, gali pretenduoti į Klaipėdos miesto savivaldybės stipendiją gabiems ir talentingiems studentams.

2. Klaipėdos miesto akademinių reikalų taryba kiekvienais metais tvirtina einamųjų metų studijų kryptis ir (ar) programas, kurioms bus teikiamas prioritetas atrenkant gabius ir talentingus asmenis stipendijai gauti.

3. Gabių ir talentingų asmenų geriausiųjų eilė sudaroma pagal pagrindinius ir papildomus kriterijus:

|  |
| --- |
| **Pagrindinis kriterijus** |
| Atitinkamos studijų krypties konkursinis balas |
| **Papildomas kriterijus** | **Kriterijaus vertė** |
| Tarptautinių olimpiadų, konkursų (sąrašas skelbiamas oficialioje Lietuvos aukštųjų mokyklų asociacijos bendrajam priėmimui organizuoti (LAMA BPO) interneto svetainėje www.lamabpo.lt) prizinės vietos.Vertinami tik 10–12 klasių (gimnazijos II–IV klasių) olimpiadų ir konkursų laimėjimai. Už to paties dalyko olimpiadą ar konkursą balas (didžiausias) skaičiuojamas tik vieną kartą, už skirtingų dalykų olimpiadas skirti papildomi balai sumuojami | 1 vieta – 2,5 balo;2 vieta – 1,5 balo;3 vieta – 1 balas |
| Šalies olimpiadų ir konkursų (sąrašas skelbiamas oficialioje LAMA BPO interneto svetainėje www.lamabpo.lt) prizinės vietos.Vertinami tik 10–12 klasių (gimnazijos II–IV klasių) olimpiadų ir konkursų laimėjimai. Už to paties dalyko olimpiadą ar konkursą balas (didžiausias) skaičiuojamas tik vieną kartą, už skirtingų dalykų olimpiadas skirti papildomi balai sumuojami | 1 vieta – 1,5 balo;2 vieta – 1 balas;3 vieta – 0,5 balo |
| Stojantieji į universitetinių studijų programas ir baigę tos pačios švietimo srities profesinio mokymo programas su pagyrimu | 1 balas |
| Stojantieji į koleginių studijų programas ir baigę tos pačios švietimo srities profesinio mokymo programas su pagyrimu arba baigę tos pačios švietimo srities profesinio mokymo programas ir turintys ne mažesnį kaip vienų metų darbo stažą pagal įgytą kvalifikaciją | 1 balas |
| Dalyvavimas tarptautinėje arba nacionalinėje jaunimo savanoriškoje veikloje, kuri yra ne trumpesnė negu 3 mėnesiai | 0,25 balo |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_